3 ታሕሳስ 2018 ምንጪ ስእሊ, Getty Images ኣብ ዓለም፡ ኣብዚ ሕጂ እዋን ህጻናት ኣለርጂ መግቢ እናኣማዕበሉ ይመጽኡ ኣለው። ኣብ ብሪጣኒያ ክልተ ቖልዑት ሰሊጥን ፉልን ምስ በልዑ ድሕሪ ዘጋጠመ ሞት፡ ሕዚ ሕዚ ኣብ መግቢ ዝመጽእ ዘሎ ኣለርጂ ኣዛራቢይኸውን ኣሎ። ኣብ ዝሓለፈ ወርሒ ነሓሰ ኣብ ምዕራብ ኣውስትራሊያ፡ ጓል ሽዱሽተ ዓመት ህጻን ብምኽንያት ኣለርጂ ጸባን ውጽኢት ጸባን ሞይታ'ያ። ኣብዚ ሕጂ እዋን፡ ናይ መግቢ ኣለርጂ ኣብ ብሪጣኒያ 7 ሚኢታዊት ህጻናት እንተጥቅዕ ኣብ ኣውስትራልያ 9 ሚኢታዊት በጺሑ ኣሎ። ኣብ መላእ ኤውሮጳ ድማ 2 ሚኢታዊት በጽሒታት ብኣለርጂ መግቢ ይጥቅዑ። ካብዚ ብምብጋስ መጠን ኣለርጂ ይውስኽ ኣሎ'ኳ እንተዘይበልና፡ ተመራመርቲ ግና ኣብ መላእ ዓለም ዘሎ ኩነታት ብምጽናዕ፡ እቲ ዘጋጥም ዘሎ ኩነታት ከመይ ምምካት ይከኣል ዝብል የጽንዑ ኣለዉ። መግቢ ንዝርገሐ ሕማም መንሽሮ ይጸሉ'ዶ ይኸውን?
